|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΛΕΥΚΑΔΑΣ** |  | ΑΝΑΡΤΗΤΕΑ ΣΤΟ ΔΙΑΔΙΚΤΥΟΛευκάδα, 30 Μαϊου 2022Αρ. Πρωτ.: 11640 |

ΠΕΡΙΛΗΨΗ ΔΙΑΚΗΡΥΞΗΣ ΗΛΕΚΤΡΟΝΙΚΟΥ ΑΝΟΙΚΤΟΥ ΔΙΑΓΩΝΙΣΜΟΥ

Ο Δήμαρχος

προκηρύσσει ηλεκτρονικό ανοικτό διαγωνισμό με σφραγισμένες προσφορές και κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή για το σύνολο των εργασιών), για την ανάδειξη αναδόχου παροχής της υπηρεσίας «ΕΠΙΣΤΗΜΟΝΙΚΗ ΠΑΡΑΚΟΛΟΥΘΗΣΗ ΤΩΝ ΑΠΟΤΕΛΕΣΜΑΤΩΝ ΤΩΝ ΠΑΡΕΜΒΑΣΕΩΝ ΣΤΗΝ ΛΙΜΝΟΘΑΛΑΣΣΑ ΤΟΥ ΑΒΛΕΜΟΝΑ», στο πλαίσιο του Υποέργου 3 της πράξης «ΗΠΙΕΣ, ΦΙΛΙΚΕΣ ΠΡΟΣ ΤΟ ΠΕΡΙΒΑΛΛΟΝ ΠΑΡΕΜΒΑΣΕΙΣ ΣΤΗ ΛΙΜΝΟΘΑΛΑΣΣΑ ΤΟΥ ΑΒΛΕΜΟΝΑ ΛΕΥΚΑΔΑΣ ΜΕ ΣΤΟΧΟ ΤΗ ΒΕΛΤΙΩΣΗ ΤΗΣ ΑΛΙΕΥΤΙΚΗΣ ΠΑΡΑΓΩΓΗΣ» με Κωδικό ΟΠΣ 5067652, με εκτιμώμενη αξία 141.174,00€, με το Φ.Π.Α.24% σύμφωνα με την Διακήρυξη που εγκρίθηκε με την 59/2022 απόφαση της Οικονομικής Επιτροπής του Δήμου Λευκάδας.

Το έργο συγχρηματοδοτείται από το Ευρωπαϊκό Ταμείο Θάλασσας και Αλιείας και από εθνικούς πόρους στο πλαίσιο του Επιχειρησιακού προγράμματος «Αλιείας και Θάλασσας 2014-2020.

**1. Αναθέτουσα Αρχή - Στοιχεία επικοινωνίας:** Αναθέτουσα αρχή: ΔΗΜΟΣ ΛΕΥΚΑΔΑΣ, Οδός: Υπ. Κατωπόδη και Αντ. Τζεβελέκη, 31100 Λευκάδα, Τηλ.:26453 60610, E-mail: info@lefkada.gov.gr, Ιστοσελίδα: [www.lefkada.gov.gr](http://www.lefkada.gov.gr)

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου της διαδικτυακής πύλης www.promitheus.gov.gr του Ε.Σ.Η.ΔΗ.Σ., [www.lefkada.gov.gr](http://www.lefkada.gov.gr) και www.promitheus.gov.gr του ΚΗΜΔΗΣ.

**3. Περιγραφή της δημόσιας σύμβασης:** Αντικείμενο της σύμβασης η παροχή υπηρεσίας είναι η επιλογή οικονομικού φορέα για την ανάθεση υπηρεσιών συλλογής βιολογικών στοιχείων για την υλοποίηση του έργου, που συνδέονται με την βελτίωση της κατάστασης του οικοσυστήματος και την εφαρμογή ενός ολοκληρωμένου προγράμματος που θα περιλαμβάνει την παρακολούθηση της κατάστασης με την εφαρμογή τεχνικών που θα οδηγήσουν σε ορθολογική, φιλική προς το περιβάλλον παραγωγική διαχείριση. Η εκτιμώμενη αξία της σύμβασης ανέρχεται στο ποσό των 113.850,00€ χωρίς ΦΠΑ 24 % (με ΦΠΑ: 141.174,00€, ΦΠΑ: 27.324,00€).

**4.Κωδικοί CPV:** 71351700-0 «Υπηρεσίες επιστημονικών ερευνών»

**5. Εναλλακτικές προσφορές:**  Δεν επιτρέπεται η υποβολή εναλλακτικών προσφορών.

**6. Διάρκεια της σύμβασης:** Η διάρκεια της σύμβασης ορίζεται σε είκοσι (20) μήνες από την ημερομηνία υπογραφής του συμφωνητικού που θα υπογραφεί από τα συμβαλλόμενα μέρη και όχι πέραν τις 31/12/2023.

**7. Δικαιούμενοι συμμετοχής**: Στο διαγωνισμό γίνονται δεκτά φυσικά ή νομικά πρόσωπα, ή ενώσεις και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4 και 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης

Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς θα πρέπει να διαθέτουν την εμπειρία για να εκτελέσουν τη σύμβαση σε κατάλληλο επίπεδο ποιότητας. Ο ενδιαφερόμενος οικονομικός φορέας προκειμένου να ολοκληρωσει επιτυχώς το υποέργο απαιτείται να διαθέτει ιδιαίτερη εμπειρία και υποδομή και κατάλληλη στελέχωση της Ομάδας Έργου.

Πρέπει να τεκμηριώνει την εμπειρία του σε συναφή έργα παραθέτοντας κατάλογο συναφών έργων που έχει εκτελέσει και να διαθέτει την αναγκαία υποδομή και τον αναγκαίο εξοπλισμό για την υποστήριξη του έργου και θα πρέπει να διασφαλίζει την ποιότητα, την πληρότητα και την ακρίβεια των παραδοτέων, ακολουθώντας τα σχετικά πρότυπα όπου αυτά υφίστανται. Ο εξοπλισμός θα πρέπει αποδεδειγμένα να μπορεί να υλοποιήσει το σύνολο του έργου.

Όλοι οι οικονομικοί φορείς που θα συμμετέχουν, θα πρέπει να πληρούν επί ποινή αποκλεισμού τα κριτήρια επιλογής της διακήρυξης.

**8.Εγγυήσεις συμμετοχής:** Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς, εγγυητική επιστολή συμμετοχής, που ανέρχεται στο ποσοστό του **2.277,33 Ευρώ,** ήτοι το 2% επί της εκτιμώμενης αξίας, εκτός ΦΠΑ. Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς, ήτοι μέχρι 15-03-2023, άλλως η προσφορά απορρίπτεται.

**11. Παραλαβή προσφορών:** Ο διαγωνισμός θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την **20-06-2022** και ώρα **10.00** Η καταληκτική ημερομηνία παραλαβής των προσφορών είναι η **14-06-2022**  και ώρα **13.00**

**12. Χρόνος ισχύος προσφορών**: διάστημα 8 μηνών από την επόμενη της καταληκτικής ημερομηνίας υποβολής προσφορών

**13. Γλώσσα σύνταξης προσφορών**: Ελληνική

**14. Χρηματοδότηση:** Η δαπάνη θα βαρύνει τον Κ.Α. 64‑7425.003 του προϋπολογισμού του οικ. έτους 2022 του Δήμου. Για την παρούσα διαδικασία έχει εκδοθεί η απόφαση με αρ. πρωτ. 9145/27-04-2022 (ΑΔΑ:Ψ2Ω6ΩΛΙ-ΨΙ1) απόφαση ανάληψης υποχρέωσης του Δημάρχου μας, αποφασίστηκε η έγκριση για την ανάληψη υποχρέωσης/έγκριση δέσμευσης πίστωσης για το οικονομικό έτος 2022 και έλαβε α/α 649.1 καταχώρησης στο μητρώο δεσμεύσεων.

**15. Προδικαστικές προσφυγές**: Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Η περίληψη και το πλήρες κείμενο της παρούσας Διακήρυξης καταχωρήθηκαν στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).

 **Ο Αντιδήμαρχος**

 **Γαζής Αναστάσιος**